b'\n_START_ARTICLE_\nMillennium Park (Abuja)\n_START_PARAGRAPH_\nMillennium Park er den st\xc3\xb8rste offentlige parken i Nigerias hovedstad Abuja. Den befinner seg i distriktet Maitama, n\xc3\xa6r det tidligere presidentpalasset. Den ble \xc3\xa5pna 4. desember 2003 av dronning Elisabeth II av Storbritannia. Parken har et areal p\xc3\xa5 32 hektar._NEWLINE_Parken er delt i to av ei elv som g\xc3\xa5r gjennom den. Den ene delen er via til Nigerias ulike naturtyper, og har terrasser i ulike h\xc3\xb8yder med vegetasjon fra fjell, savanne, l\xc3\xb8vskog og regnskog, samt drivhus med sommerfugler og fugler. Den andre delen er dedikert til natur- og milj\xc3\xb8vitenskapen.'